సుమిత్ ఆంటిల్

సుమిత్ ఆంటిల్‌ భారతదేశానికి చెందిన పారా అథ్లెట్స్‌ క్రీడాకారుడు.  ఆయన 2021లో జరిగిన టోక్యో పారాలింపిక్స్‌లో జావెలిన్ త్రోలో బంగారు పతకం గెలిచాడు. పారాలింపిక్స్‌లో బంగారు పతకం సాధించిన సుమిత్ ఆంటిల్‌కు హ‌ర్యానా ప్ర‌భుత్వం రూ .6 కోట్ల రివార్డుతో పాటు ప్ర‌భుత్వ ఉద్యోగం ఇవ్వనున్నట్టు హ‌ర్యానా ముఖ్యమంత్రి మనోహర్ లాల్ ఖట్టర్‌ ప్రకటించాడు.

క్రీడా జీవితం
సుమిత్‌ హర్యానా రాష్ట్రం సోన్‌పేట్‌ నిర్మల దేవి, రామ్ కుమార్ దంపతులకు జన్మించాడు. ఆయన 2015లో జరిగిన ఓ బైక్ ప్రమాదంలో ఎడమ కాలులో మోకాలు కింది భాగం పూర్తిగా కోల్పోయాడు. ఈ ప్రమాదం తర్వాత కొన్నాళ్లకు కోలుకున్న సుమిత్‌ , సోనేపట్‌లో ఒక పారా అథ్లెట్‌ను చూసిన అతనికి అథ్లెటిక్స్ పైన ఆసక్తి పెరిగింది.
2018 నుంచి జావెలిన్ త్రోను సీరియస్‌గా తీసుకొని 2019లో దుబాయ్‌లో జరిగిన ప్రపంచ చాంపియన్‌షిప్ పోటీల్లో ఎఫ్-64 విభాగంలో రజత పతకం సాధించాడు. 2021లో పాటియాలాలో జరిగిన ఇండియన్ గ్రాండ్ ప్రీ సిరీస్ పోటీల్లో 66.43 మీట్ల దూరం విసిరి 7వ స్థానంలో నిలిచాడు.

వరల్డ్ రికార్డ్‌
సుమిత్ ఆంటిల్‌ టోక్యో పారాలింపిక్స్ లో 68.55 మీటర్లు విసిరి ప్రపంచ రికార్డు  సాధించాడు. ఈ మ్యాచ్ లోనే మూడు ప్రపంచ రికార్డ్ లు సాధించాడు . మొదట 66.95 మీటర్ల దూరం విసిరి వరల్డ్ రికార్డ్ క్రియేట్ చేశాడు. F64 కేటగిరీ మెన్స్‌ జావెలిన్ త్రో ఫైనల్‌లో మొత్తం ఐదు రౌండ్లలో మూడు సార్లు అందరి కంటే ఎక్కువ దూరం విసిరి ఒకే గేమ్ లో మూడు సార్లు వరల్డ్ రికార్డ్ సాధించాడు.

అవార్డులు
సుమిత్‌ అంటిల్‌ 13 నవంబర్ 2021న రాష్ట్రపతి రామ్‌నాథ్‌ కోవింద్‌ చేతులమీదుగా ‘మేజర్‌ ధ్యాన్‌చంద్‌ ఖేల్‌రత్న’ అవార్డును అందుకున్నాడు.

మూలాలు

పారాలింపిక్ క్రీడలు
పారాలింపిక్ క్రీడలలో పతకం సాధించిన భారతీయ క్రీడాకారులు
1998 జననాలు
జీవిస్తున్న ప్రజలు
2020 పారాలింపిక్ పతక విజేతలు
భారత పారాలింపిక్ క్రీడాకారులు